Magyarországi továbbképzési lehetőségek

A Magyar Köztársaság Oktatási Minisztériumának Határon Túli Magyarok Irodája 

a szomszédos államokban élő magyarokról szóló 2001. évi LXII. törvény 11.§-a értelmében 
 2006. év nyarára magyarországi elismert továbbképzéseken való részvételre biztosít lehetőséget határon túli magyar pedagógusok számára.  

A jelentkezéseket a Magyar Köztársaság Oktatási Minisztériuma által működtetett szakmai tanácsadó testület, a Határon Túli Magyar Oktatási Tanács megbízásából Szlovákiában a Szlovákiai Magyar Pedagógusok Szövetsége gyűjti össze. 

Általános tudnivalók:

•	Jelentkezhetnek:
a)	azok a határon túli magyar pedagógusok, akik rendelkeznek érvényes Magyar igazolvánnyal vagy Magyar hozzátartozói igazolvánnyal és Pedagógusigazolvánnyal, illetve beadták igényüket ezen igazolványok kiváltására,
b)	nemzetközi szerződés alapján a szomszédos állam alap-középfokú intézményében magyar nyelven vagy a magyar kultúra tárgyában oktató pedagógusok, akiknek jogosultságát a külképviselet által kiállított igazolás, valamint a személyazonosításukra alkalmas okmány együttesen igazolja,
c)	az iroda támogatása alapján a Kedvezménytörvény hatálya alá tartozó országok azon határon túli magyar pedagógusai, akik kettős állampolgárságuk miatt nem jogosultak a Magyar igazolvány vagy a Magyar hozzátartozói igazolvány és a Pedagógusigazolvány kiváltására, amennyiben igazolják, hogy pedagógus munkakörben dolgoznak.
•	A magyarországi továbbképzés beiratkozási költségének legfeljebb 10 %-a a jelentkezőt terheli, a kötelezettség vállalásáról a pályázó a jelentkezési lapon aláírásával nyilatkozik.  A díj előreláthatólag a 2000-2500.- Ft közötti összeget nem haladja meg.  
•	A 30 órás magyarországi továbbképzés egyéb költségei (szállás, étkezés) nem terhelik a jelentkezőt. Amennyiben a résztvevő igényli, úgy a továbbképzés szervezője megtéríti részére a továbbképzés során felmerült utazási költségét, mely nem lehet több az adott viszonylatra vonatkozó vasúti 2. osztályú teljes árú menetjegy áránál. 
•	Egy személy csak egy képzésre jelentkezhet. 
•	A jelentkezés benyújtásának határideje 2006. március 30. A jelentkezéseket a Szlovákiai Magyar Pedagógusok Szövetségéhez kell eljuttatni a következő címre: SZMPSZ
•	          PO BOX 49.
•	          Elektrárenská 2
•	          945 01 Komárno
•	 
•	Az oktatási miniszter által meghatározott, a határon túli magyar pedagógusok továbbképzésére rendelkezésre álló éves keretszám elosztása a beérkezett kérelmek számának ismeretében, a rangsorolás elveinek figyelembe vételével az oktatási miniszter szakmai tanácsadó szervezete, a Határon Túli Magyar Oktatási Tanács javaslata alapján történik 2006 áprilisában.
•	Az a) b) pont alapján jelentkezésre jogosultak közül az elbírálásnál előnyben részesül az, aki 
a)	még nem vett részt magyarországi továbbképzésben, de a hazai továbbképzések és /vagy nyári akadémiák résztvevője volt.
b)	aki régebben vett részt magyarországi pedagógus továbbképzésben és szülőföldjén is látogatott továbbképzéseket

1	A részvételből való kizáró általános feltételek:
      A határidőn túl benyújtott, valamint a tartalmilag hiányos jelentkezések érdemi vizsgálat nélkül elutasításra kerülnek.

2	Az elbírálásról a továbbképzések szervezője a Szlovákiai Magyar Pedagógusok Szövetsége közreműködésével 2006. május 31-ig értesíti a jelentkezőt. 

3	A továbbképzés elvégzéséről a képző intézet igazoló iratot ad ki, amennyiben a résztvevő eleget tesz a részvételi és tartalmi követelményeknek.  

A jelentkezési lapok beszerezhetők, illetve benyújthatók az alábbi címen, illetve letölthetők az SZMPSZ honlapjáról. 

Szlovákiai Magyar Pedagógusok Szövetsége 
94501 Komárno, P. O. Box 49.		
Tel/Fax:421-357-713-572	
E-mail: szmpsz@szmpsz.sk

Elismert képzések 2006 nyarára

	Képzés címe	Képző intézmény		Hely, Időpont 	Keretszám	
1.	1. 	
A sajátos nevelésű tanulók integrált nevelése
	
Kölcsey Ferenc Református Tanítóképző Főiskola
	
Csak tanítóknak!
	
06.26.-07.01.
Debrecen 	
30	
2.	2.	
Pszichológiai eljárások az osztályfőnöki munka segítésére
	
EKTF Eger, Pszichológiai Intézet		
07.03 - 07.09.
hétfő délutáni érkezéssel
Eger	
30	
3.		
A megújult óvodai nevelés	
NYME- Benedek Elek Főiskolai Kar
	
Csak óvodapedagógusoknak!	
08.21-08. 25.
Sopron	
30	
4.		
Napjaink erkölcsi nevelésének nehézségei
	
Győr-Moson-Sopron Megyei Pedagógiai Intézet
		
08.07 – 08.12.
Győr	
30	
5.		
Az integrált tanulók nevelésének, oktatásának lehetősége egy gyermekhez igazodó pedagógiai szisztémában
	
Baranyai Pedagógiai Szakszolgálatok és Szakmai Szolgáltatások Központja	
Főleg tanítóknak, óvodapedagógusoknak.	
06. 26.-06. 30.
Pécs	
30	
6.		
Anyanyelvi nevelés a 21. században	
Magyar Nyelvtudományi Társaság, 
Antalné Szabó Ágnes
	
Magyar szakosoknak.	
07.03 - 07.08.
Budapest
	
30	
7.		
Közoktatási intézmények önértékelési rendszerének kiépítése
	
Jász-Nagykun-Szolnok Megyei Pedagógiai Intézet		
07.10.- 07.15.
Szolnok	
30	
8.		
Hatékony tanulásszervezés (differenciált individuális tanulás, tevékenységközpontú tanulásszervezés, projektmódszer, kooperatív tanulás)
	
suliNova		
07.03. -07. 07.
Pilisborosjenő	
30	
9.		
Projektpedagógia
	
Projektpedagógiai Társaság
		
08. 14 - 08. 19.
Kecskemét	
30	
10.		
Belső Gondozási Rendszer
	
CED Hungária Humán Szolgáltató Bt		
07.02 -07.08.
Győr	
30	
 11. 	
Elektronikus weboldal fejlesztése
	
Gyermek-és Ifjúsági Centrum, Zánka	 
Kezdőknek és haladóknak	
07.16 -07.22.
Zánka	
30